Tisztelt Olvasóink!

Bizonyára értesültek róla, hogy az aktuális járványügyi helyzetre való tekintettel a Könyvtár bizonytalan ideig zárva lesz. Ez elsősorban a kölcsönzést és az olvasóterem használatát érinti, de kéréseket / kérdéseket e-mailben vagy telefonon - egyelőre változatlan munkaidőben – fogadunk, és amennyire lehetséges, teljesítjük azokat. A határidőket természetesen ezekben a napokban, hetekben rugalmasan fogjuk kezelni, késedelmi díjat a Könyvtár nem fog felszámolni a zárva tartás alatt lejárt dokumentumokra. (A kölcsönzések határideje így legkésőbb a zárva tartás feloldását követő 2. hét végéig tart. Kölcsönzéseiket a Könyvtár kereső oldalain bejelentkezés után ellenőrizhetik.)

Sajnos teljes dokumentumokat (könyveket, kottákat) nem áll módunkban sokszorosítani, de indokolt esetben szakirodalmi anyagot korlátozott oldalszámban szkennelve tudunk küldeni. Ugyanígy a nem kutatói olvasójeggyel rendelkező Olvasóink számára az előfizetett online adatbázisokból kottát, cikkeket, tanulmányokat szintén pdf-formátumban, levélben tudunk küldeni.

Üdvözlettel

2020. március 13.

LFZE Könyvtár

olvasoszolgalat@zeneakademia.hu

061-462-46-86 /// 061-462-46-00/285